เรื่องร้องเรียน (ถนน,ทางเท้า) วันที่ 2022-09-05 08:52:16 — แขวงเสาชิงช้า เขตพระนคร กรุงเทพมหานคร
เรื่อง ขอให้ผู้ว่าราชการกรุงเทพมหานคร กำชับให้หัวหน้าหน่วยงานราชการ หรือผู้บังคับบัญชา ปฏิบัติตามมติคณะรัฐมนตรี เรื่อง การปรับปรุง แก้ไข หรือยกเลิกมติคณะรัฐมนตรีเกี่ยวกับการจัดเวรรักษาการณ์ประจำสถานที่ราชการ ลงวันที่ 8 กรกฏาคม 2542 ในหลักเกณฑ์ข้อที่ 9 และให้ผู้ว่าราชการกรุงเทพมหานครพิจารณายกเลิกหรือแก้ไขระเบียบกรุงเทพมหานครว่าด้วยการรักษาความปลอดภัยเกี่ยวกับสถานที่ราชการของกรุงเทพมหานคร พ.ศ.2528 ข้อเท็จจริง ส่วนราชการกรุงเทพมหานครมีการออกคำสั่งให้ข้าราชการกรุงเทพมหานครอยู่เวรโดยไม่มีค่าตอบแทน เช่นคำสั่งให้อยู่เวรรักษาความปลอดภัยตอนกลางคืน วันหยุดต่างๆ โดยไม่ได้รับค่าตอบแทน  ข้อคิดเห็นและเสนอแนะ มีแต่ทาสเท่านั้นที่ทำงานโดยไม่ได้ค่าแรง แม้แต่แรงงานนอกระบบยังได้ค่าแรงตอบแทนการทำงาน แต่ข้าราชการ กทม ที่อยู่เวรรักษาความปลอดภัย กลับไม่ได้ค่าแรงซึ่งเป็นเรื่องที่ผิดหลักการการทำงานเป็นอย่างยิ่ง ทั้งนี้ระเบียบที่มีมาตั้งแต่โบราณก็สมควรแก้ไขหรือยกเลิกได้แล้ว เพื่อให้เข้ากับยุคสมัย ทั้งนี้เรื่องนี้ขอให้ผู้ว่าราชการกรุงเทพมหานครพิจารณาและลงความเห็นหากเป็นไปได้